is pt en hbs_lat eo en lt is is is is is is is is is is pt en eo is is is is is is sk is is is cs is is is en is hu is is is is is is is is is is sv is is is is is pt fr is is pt is en eu is ca fr pt fr lt da sv en is is de pt is is en
Nafnritun og erlendir stafir | Þjóðskrá Íslands
MÍNAR SÍÐUR - ÍSLAND.ISFASTEIGNASKRÁ - ÁSKRIFT
Karfan þín inniheldur engar vörur.
Nafnritun og erlendir stafir
Nafnritun og erlendir stafir
Nafnritun og erlendir stafir
Erlendir bókstafir eru ekki skráðir í þjóðskrá, hvorki nafn né heiti á fæðingarstað. Til erlendra staftákna teljast öll staftákn sem ekki eru í íslenska stafrófinu sbr. 4 kafla ÍST 130:2004 og íslenskt stafróf.
Íslenskt stafróf:  a, á, b, c, d, ð, e, é, f, g, h, i, í, j, k, l, m, n, o, ó, p, q, r, s, t, u, ú, v, w, x, y, ý, z, þ, æ, ö
Í þessu felst jafnframt að stafmerki (diacritical Marks) sem tilheyra ekki íslenska stafrófinu eru ekki skráð í þjóðskrá hvort sem heldur er í nafnasvæði eða fæðingastað. Stafmerki eru t.d. yfirsett (å ä ô Ť à), undirsett (ḙ Ļ ţ) og (hliðsett ŉ Ľ t') og fleiri en eitt merki geta fylgt tilteknum staf, t.d. yfir- og undirsett merki í senn (ặ). Stafir geta verið strikaðir (Ł Ŧ) og strípaðir (ı) og til eru staflímingar (ĳ oe). (Heimild: Stafróf og stafrófsröð. (Apríl 2011). Árnastofnun Magnússonar). Skráning nafna og staða sem innihalda stafi og stafmerki sem ekki eru í íslenska stafrófinu byggir á umritunarreglum í samræmi við staðlana Latin-1(ISO/IEC JTC1 8859-1) og ICAO Doc.9303 Part Machine Readable Passports, Volume 1, Appendix 9 to Section IV (A). Dæmi: Å er ritað AA, Ä er ritað AE og Œ er ritað OE. Undantekning frá notkun áðurnefnda staðla við umritun er danskt Ø en það er umritað í Ö í stað O.
Ávallt hefur verið lögð áhersla á að skrá einungis stafi í íslenska stafrófinu í þjóðskrárkerfið. Hins vegar eru nokkur dæmi um að vikið hafi verið frá þeirri meginreglu frá því að skráin var tölvuvædd árið 1986 og finnast því nokkur stafmerki í skránni sem ekki eru í íslenska stafrófinu. Slík frávik eru þó afar fá miðað við fjölda nafnafærsla í þjóðskrárkerfinu.  Núverandi verklagsreglur heimila ekki frávik frá ofangreindum reglum. Þjóðskrárkerfið styður ekki við aðrar stafatöflur en íslenskar þ.e. ekki eru til skilgreindar færslur fyrir erlend tákn þannig að hvert þeirra eigi einkvæma tölu (sæti) og heiti. Skilgreindur vörpunarstaðall þ.e. hvernig túlka eigi erlend stafatákn og varpa þeim í stafatöflu þannig að röðun og endurheimt verði rétt eða skilvirk er ekki til staðar.
Fullt nafn einstaklinga er ávallt skráð í þjóðskrá við nýskráningu nafns og eru engin takmörk hversu langt nafn getur verið. Fullt nafn einstaklings er samsett úr eiginnafni/nöfnum, millinafni ef við á og kenninafni/nöfnum. Einnig er alltaf skráð birtingarnafn sem er takmarkað við 44 stafbil. Birtingarnafni er miðlað áfram til endanotenda þjóðskrár og er það nafnið sem opinberir aðilar og einkaaðilar eiga að geta séð í sínum kerfum. Fullt nafn er sett í vegabréf, nafnskírteini, fæðingarvottorð og önnur vottorð útgefin af Þjóðskrá Íslands. Þar sem notendur þjóðskrár hafa ekki allir aðlagað kerfi sín að 44 stafbilum þá er ennþá nauðsynlegt að skrá og miðla nafni sem eingöngu inniheldur 31 stafbil (stytt nafn).
Rökin fyrir birtingarnafni eru m.a. að samræmi sé í miðlun á nafni einstaklings þ.e. að miðlarar og endanotendur stytti ekki nöfn í eigin upplýsingarkerfum með mismunandi hætti í tilvikum þar sem nafn er of langt eða t.d. þegar birta á nafn á skilríkjum, bréfum, greiðslukortum o.s.frv. Sjaldgæft er að nöfn einstaklinga séu lengri en 44 stafbil í dag enda takmarkað hversu mörg nöfn einstaklingar geta borið samkvæmt gildandi lögum um mannanöfn.
Ef stytta þarf nafn vegna skráningar á birtingarnafni og/eða styttu nafni sbr. ofangreint þá er slíkt gert að höfðu samráði við hlutaðeigandi og í samræmi við reglur nr. 1025/2011 um skráningu nafna. Heimilt er að stytta nafn í t.d. Guðmundsd. og Jóns. ef nafn er umfram 31 stafbil þ.e. í því svæði takmarkast við 31 stafbil.
Fram til ársins 1986 voru stafbil fyrir nöfn einungis 23 bil og fram til nóvember 2013 var að hámarki skráð 31 stafbil. Það er því hugsanlegt að nöfn einstaklinga séu ekki fullskráð í þjóðskrá þótt það sé mögulegt. Hægt er að óska eftir breytingu á nafnritun vegna þessa.
Við svörum öllum spurningum hér
Erindi þitt hefur verið móttekið / your request has been received Kveðja / best regards Þjóðskrá Íslands / Registers Iceland
Hvers konar ráðgjöf ? *FasteignaskráÞjóðskráVegabréfÍslykillAnnað